Fransiyada poyezd xarsang tosh sababli halokatga uchradi

Fransiyadagi Alp tog‘lari yo‘lida yo‘lovchi poezd halokatga uchradi. Oqibatda ikki kishi halok bo‘ldi va yetti kishi jarohatlandi, deb xabar berdi Le Figaro.

Voqea 8-fevral kuni mahalliy vaqt bilan soat 11 ga yaqin Sen-Benua kommunasida sodir bo‘ldi. Poezd Nitssadan Din-le-Benga qarab yo‘l olgan edi.

Halokatga poyezdning relsidan chiqib ketishi sabab bo‘lgan. Agence France-Presse’ning aniqlashtirishicha, poyezd relsdan chiqib ketishiga temir yo‘lga tushgan xarsang tosh sabab bo‘lgan.